

**18. listopada 2019.**

**PREDMET: Pridružite se velikom Realizator 2019. otvorenju**

Studentsko case study natjecanje [Realizator](https://www.facebook.com/realizatorcompetition/) dokazano je primjer dobre prakse koji na inovativan način povezuje sveučilišnu i poslovnu zajednicu. S tim u vezi, i ove godine šest poduzeća i institucija ponudilo je izazovne slučajeve studentima u cilju pronalaska inovativnih i kreativnih rješenja.

Realizator 2019. poslovni partneri i slučajevi su: Arriva Hrvatska – „Osmisliti razvoj loyalty programa“, Dogma nekretnine „Primjena novih tehnologija u prometu nekretninama“, Grad Kastav „Vandalizam u Gradu Kastvu“, Jadran galenski laboratorij „Zaštita prava intelektualnog vlasništva“, MEP „Analiza isplativosti razvoja proizvoda 3D SIMULATOR ZA SIGURNO UPRAVLJANJE PROMETOM LNG TANKERA u nastavi i edukaciji pomoraca“ i Njivice Hoteli – „Sustav nagrađivanja zaposlenika u hotelskoj industriji“.

Slučajeve će predstaviti **Nataša Grlaš**, voditeljica razvoja marketinga i prodaje Arriva Hrvatske, **Branko** **Papeš**, direktor Dogma nekretnina, **Biljana Maljković Jakovac**, pročelnica Odjela za opće poslove i društvene djelatnosti Grada Kastva, **Rafaela Bačić Milun**, voditeljica pravnih poslova i intelektualnog vlasništva JGL-a, **Neven Kundija**, direktor tvrtke MEP i **Nataša Kovačić Stilinović**, direktorica ljudskih resursa Njivice Hotela.

Veliko otvorenje natjecanja bit će održano u srijedu **22. listopada 2019**. **s početkom u** **17 sati** u prostoru **Step Ri znanstveno-tehnologijskog parka** (Ul. Radmile Matejčić 10, Kampus, Rijeka). Prilika je to studentima da saznaju sve detalje u vezi natjecanja, poslovnih izazova, ali i bogatog programa kreativnih edukacija, treninga, druženja, tribina i sl. Program otvorenja dostupan je na [poveznici](http://www.zaklada.uniri.hr/zaklada/wp-content/uploads/2019/10/Realizator-2019.-program-otvorenja.pdf).

Natjecanje je otvoreno za sve studente u Rijeci, a sudjelovati mogu u timovima od dva do četiri člana. Rok za [prijavu](http://www.zaklada.uniri.hr/zaklada/2019/10/otvorene-prijave-za-realizator-2019-natjecanje/) je **27. listopada 2019.** Sve dodatne informacije dostupne su na [mrežnim](http://www.zaklada.uniri.hr) i [Facebook](https://www.facebook.com/zaklada.uniri/) stranicama Zaklade Sveučilišta u Rijeci.